CELEX: 62022CN0075
Language: et
Date: 2022-02-04 00:00:00
Title: Kohtuasi C-75/22: 4. veebruaril 2022 esitatud hagi – Euroopa Komisjon versus Tšehhi Vabariik

28.3.2022   
            
            
               ET
            
            
               Euroopa Liidu Teataja
            
            
               C 138/19
            
         
      4. veebruaril 2022 esitatud hagi – Euroopa Komisjon versus Tšehhi Vabariik
      (Kohtuasi C-75/22)
      (2022/C 138/23)
      Kohtumenetluse keel: tšehhi
      
         Pooled
      
      
         Hageja: Euroopa Komisjon (esindajad: L. Armati, M. Mataija, M. Salyková)
      
         Kostja: Tšehhi Vabariik
      
         Hageja nõuded
      
      
                  —
               
               
                  Tuvastada, et kuna Tšehhi Vabariik ei ole nõuetekohaselt üle võtnud Euroopa Parlamendi ja nõukogu 7. septembri 2005. aasta direktiivi 2005/36/EÜ (1) kutsekvalifikatsioonide tunnustamise kohta, mida on muudetud Euroopa Parlamendi ja nõukogu direktiiviga 2013/55/EL (2), artikli 3 lõike 1 punkte g ja h, artikli 6 punkti b, artikli 7 lõiget 3, artikli 21 lõiget 6, artikli 31 lõiget 3, artikli 45 lõike 2 punkte c, f ja osaliselt punkti e, artikli 45 lõiget 3, artikli 50 lõiget 1 koostoimes VII lisa punkti 1 alapunktidega d ja e ja artikli 51 lõikega 1, siis on Tšehhi Vabariik rikkunud direktiivi nendest sätetest tulenevaid kohustusi;
               
            
                  —
               
               
                  mõista kohtukulud välja Tšehhi Vabariigilt.
               
            
         Väited ja peamised argumendid
      
      
         Artikli 3 lõike 1 punktid g ja h – Komisjon väidab, et Tšehhi Vabariik ei ole täitnud direktiivi nendes sätetes sätestatud kohustust määrata kindlaks nende isikute õiguslik staatus, kes järelevalve all sooritavad praktika või valmistuvad sobivustestiks.
      
         Artikli 6 lõige b – Komisjon heidab Tšehhi Vabariigile ette, et viimane ei vabastanud teenuse osutajaid vastuvõtva liikmesriigi sotsiaalkindlustusasutuse juures registreerimisest kindlustusandjaga tasaarveldamise eesmärgil seoses kindlustatud isikute kasuks sooritatud tegevustega.
      
         Artikli 7 lõige 3 – Komisjoni hinnangul ei ole selgelt üle võetud direktiivi seda sätet, mis võimaldab arhitektidel ja veterinaararstidel kasutada arhitektidel ja veterinaararstidel vastuvõtva liikmesriigi kutsenimetust.
      
         Artikli 21 lõige 6 ja artikli 31 lõige 3 – Komisjon leiab, et Tšehhi Vabariik ei ole nõuetekohaselt üle võtnud neid sätteid, mis käsitlevad üldarstiabi eest vastutavate õdede koolitust seoses üldõe kutsealaga.
      
         Artikli 45 lõike 2 punktid c ja f ning osaliselt punkt e – Komisjon väidab, et Tšehhi Vabariik ei ole direktiivi neid sätteid nõuetekohaselt üle võtnud, kuna ta ei ole võimaldanud proviisoritel hakata tegelema nendes sätetes ette nähtud tegevustega.
      
         Artikli 45 lõige 3 – Komisjon on seisukohal, et Tšehhi Vabariik ei ole direktiivi seda sätet nõuetekohaselt üle võtnud, kuna ta ei ole võimaldanud teises liikmesriigis kutsekvalifikatsiooni omandanud farmatseutidel asuda tegelema minimaalse hulga tegevustega, mille tingimuseks võib olla ainult täiendava töökogemuse omandamine.
      
         Artikli 50 lõige 1 koostoimes VII lisa punkti 1 alapunktidega d ja e – Komisjoni arvates ei ole direktiivi neid sätteid nõuetekohaselt üle võetud, kuna Tšehhi Vabariik ei ole ette näinud, et päritoluliikmesriik esitaks nõutavad dokumendid kahe kuu jooksul.
      
         Artikli 51 lõige 1 – Komisjon süüdistab Tšehhi Vabariiki selles, et viimane ei ole direktiivi seda sätet nõuetekohaselt üle võtnud, kuna Tšehhi Vabariik ei näinud ette ühe kuu pikkust tähtaega kutsekvalifikatsiooni tunnustamise taotluse kättesaamise kinnitamiseks ja puuduvatest dokumentidest vajaduse korral taotleja teavitamiseks.
      
         (1)  ELT 2005, L 255, lk 22.
      
         (2)  Euroopa Parlamendi ja nõukogu 20. novembri 2013. aasta direktiiv 2013/55/EL, millega muudetakse direktiivi 2005/36/EÜ kutsekvalifikatsioonide tunnustamise kohta ning määrust (EL) nr 1024/2012 siseturu infosüsteemi kaudu tehtava halduskoostöö kohta (IMI määrus) (ELT 2013, L 354, lk 132).